ཡང་ས་ཆའི་མིང་ལ་ཀ་ལོན་སྦུག་ཟེར་བ་སོགས་ནི་མ་དག་སྟེ།སྔོན་ཨིན་ཇིས་རྒྱ་གར་ལོ་ཉིས་བརྒྱ་ཙམ་དབང་བསྒྱུར་སྐབས་སྒྲ་ཟུར་ཆག་པ་དེ་ཕྱིས་རྒྱ་གར་རང་བཙན་བྱུང་ནས་ཀྱང་རྒྱ་གར་བས་ཨིན་ཇིས་བརྗོད་པ་དེ་རང་ངག་ལ་འཇགས།དོན་ངོ་མར་གནའ་སྔ་མོར་ས་མཚམས་ཀྱི་ས་ཆ་ཁ་ཤས་བོད་ཀྱི་བདག་ཁོངས་ཡིན་པས་བོད་མིང་བཏགས་བཞག་པ་ཞིག་སྟེ།དེ་ཡང་ཀ་ལི་སྤུངས་ཞེས་ཀ་པ་ལི་སྤུངས་པ་འདྲ་བའི་རི་ཞེས་གུ་རུའི་གནས་རྩ་ཆེན་ཞིག་རེད།གཞན་ཡང་འབྲས་ལྗོངས།བཀྲ་ཤིས་བྲགརྡོ་རྗེ་གླིང།བསོད་ནམས་དར་སོགས་བོད་སྐད་གཙང་མའི་མིང་ཡོད་ཀྱང་།ཕྱིས་རྒྱ་གར་གྱི་འོག་ཏུ་ཚུད་ནས་རྒྱ་གར་བས་བོད་སྐད་ཟུར་ཆག་གིས་འབོད་པ་དང་།རྒྱ་གར་ཨིན་ཇིའི་འོག་ཏུ་ཚུད་ནས་ཨིན་ཇིས་ཀྱང་དེ་བཞིན་འབོད་ཅིང་།ཡི་གེར་ཡང་།ཞེས་བྲིས་པ་དུས་དེང་སང་ཡང་རྒྱ་གར་བས་དེ་བཞིན་འབྲི་བརྗོད་བྱེད་པ་ཞིག་རེད།དེས་ན་རྒྱུ་མཚན་ལོ་རྒྱུས་ཡོད་པའི་མིང་འདི་དག་རང་རེས་མི་ཉམས་རྒྱུན་འཛིན་བྱེད་གལ་ཆེ་ཞེས་ལྷག་བསམ་རྣམ་དག་གིས་ཞུས་པ་ལགས་ན་ཀུན་གྱིས་ཐུགས་ལ་ངེས་པར་གནང་རོགས།།བཀྲ་ཤིས་བདེ་ལེགས།